CELEX: 32011R0603
Language: el
Date: 2011-06-20 00:00:00
Title: Εκτελεστικός κανονισμός (ΕΕ) αριθ. 603/2011 της Επιτροπής, της 20ής Ιουνίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

23.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 603/2011 ΤΗΣ ΕΠΙΤΡΟΠΉΣ
   της 20ής Ιουνίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουνίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδος που προορίζεται ειδικά για να τοποθετείται στον εξοπλισμό σηματοδότησης συγκεκριμένου μοντέλου μηχανοκίνητου οχήματος.
                  Το είδος έχει μορφή δύο διασυνδεμένων συναρμολογήσεων (καρτών) τυπωμένου κυκλώματος, που καθεμία περιέχει παθητικά (πυκνωτές και αντιστάτες) και ενεργητικά συστατικά στοιχεία (διόδους, διόδους εκπομπής φωτός (LED), ημιαγωγούς και ολοκληρωμένα κυκλώματα). Μία συναρμολόγηση διαθέτει διεπαφή για σύνδεση με το σύστημα φώτων του μηχανοκίνητου οχήματος.
                  Οι LED εξασφαλίζουν τη σηματοδότηση.
                  
                      (1) Βλ. εικόνα
               
               
                  8512 90 90
               
               
                  Η κατάταξη διέπεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας, σημείωση 2(β) στο τμήμα XVI, καθώς και από το κείμενο των κωδικών ΣΟ 8512, 8512 90 και 8512 90 90.
                  Δεδομένου ότι το είδος αποτελείται από συναρμολογήσεις τυπωμένου κυκλώματος (βλ. τις Επεξηγηματικές Σημειώσεις ΣΟ, στη διάκριση 8443 99 10 που αφορούν ηλεκτρονικές συναρμολογήσεις), δεν πληροί τις προϋποθέσεις για διατάξεις ημιαγωγών και ηλεκτρονικά ολοκληρωμένα κυκλώματα (βλ. σημείωση 8 στο κεφάλαιο 85). Κατά συνέπεια, αποκλείεται η υπαγωγή στις κλάσεις 8541 και 8542.
                  Δεδομένου ότι το είδος δεν είναι πλήρες, αλλά ότι είναι επιτούτου σχεδιασμένο για χρήση μαζί με άλλα στοιχεία, όπως ο φακός, στον εξοπλισμό σηματοδότησης μηχανοκίνητου οχήματος, αποκλείεται η υπαγωγή στον κωδικό ΣΟ 8512 20 00.
                  Επομένως, το είδος πρέπει να υπαχθεί ως μέρος του ηλεκτρικού φωτισμού ή του εξοπλισμού σηματοδότησης ενός τύπου που χρησιμοποιείται για μηχανοκίνητα οχήματα βάσει του κωδικού ΣΟ 8512 90 90.
               
            
         
      
         (1)  Η εικόνα έχει αποκλειστικά ενημερωτικό σκοπό.